open-index/open-wikipedia-markdown huggingface dataset:
საკალანდარიშვილოს ციხე

**საკალანდარიშვილოს ციხე** — ციხესიმაგრე მდებარეობს საქართველოში,  სამეგრელო-ზემო სვანეთის მხარეში, სენაკის მუნიციპალიტეტში, ქალაქ სენაკის ჩრდილო-აღმოსავლეთით, საკალანდარიშვილოს უბნის სიახლოვეს, მაღალ მთაზე. ციხე შედგება ერთი კოშკისა და ორი გალავნისაგან.

პირველი გალავანი აღმოსავლეთიდან და ჩრდილოეთიდან შემოსაზღვრავდა კოშკში შესასვლელს.  მეორე გალავანი კოშკს უვლის სამხრეთიდან და აღმოსავლეთიდან. გალავნის ხაზი წრიულია, ისე როგორც თხრილისა (გალავნის მაქსიმალური ზომებია: 23X26 მ). ორივე გალავანი კოშკზე მეტადაა დაზიანებული და ზოგან 4-5 მეტრის სიმაღლეზეა შერჩენილი. ამ კედლებზეც არავითარი ამბრაზურა არ არის შემორჩენილი. არც ის ჩანს, თუ როგორ მთავრდებოდა გალავნის ზედა ხაზი.

***კოშკი*** თითქმის კვადრატული გეგმისაა (გარე ზომები - 7,0X7,2 მ). მისი აღმოსავლეთისა და სამხრეთის კედლები შუაზეა გაპობილი. კოშკს თავიც მორღვეული აქვს, ამიტომ სართულიანობა არ ირკვევა. აღმოსავლეთის კედლის ცენტრალური ნაწილი გამორღვეულია, მაგრამ ერთგან დარჩენილია მცირე ფრაგმენტი, რომლის მიხედვით დგინდება, რომ კარი მეორე სართულზე ყოფილა. პირველი სართული ჩამონაყარი ქვებითაა სავსე, მაგრამ ჩანს, რომ სარდაფის სართული კამაროვანი ყოფილა, ერთგან ჩასასვლელიცაა. ზედა ორი სართული სართულშუა გადახურვა კი კოჭოვანი ყოფილა. დარჩენილ კედლებში არავითარი ამბრაზურები არ არის. კოშკის კედლები ნაგებია ისეთივე კირქვით, როგორც სხვაგან. ფასადები მოპირკეთებულია მქისედ გათლილზედაპირიანი ქვით. წყობა ჰორიზონტალური რიგებით ისეთივეა, როგორც იმ ეპოქის სხვა ძეგლებზე. გალავნის მოპირკეთებაც მსგავსია, მაგრამ ქვები უფრო მოზრდილია და წყობაც ცოტათი ჩამოუვარდება კოშკისას. 

## ლიტერატურა
* პ. ზაქარაია, თ. კაპანაძე,  „ციხეგოჯი-არქეოპოლისი-ნოქალაქევის ხუროთმოძღვრება“, გამომცემლობა „მეცნიერება“, თბ. 1991 წ.
## სქოლიო
კატეგორია:სენაკის მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
კატეგორია:ეგრისის ციხეები
სნოს ციხე

მინი|მარჯვნივ|250პქ|სნოს ციხეჯაბა ლაბაძის ფოტო
**სნოს ციხე**, *ღუდუშაურის ციხე* — ციხესიმაგრე ყაზბეგის მუნიციპალიტეტის სოფელ სნოში. მდინარე სნოსწყლის მარჯვენა ნაპირზე, განცალკევებით მდგარ კლდოვან გორაზე. მიმდინარეობს კოშკის რესტავრაცია.

## ისტორია
სნოს ციხის ამგების ან მეპატრონის შესახებ ისტორია დუმს. სნოს ციხე XVI საუკუნის მიწურულში უნდა იყოს აგებული. წყაროებში პირველად იხსენიება XVIII საუკუნის 30-იან წლებში, როცა მას დაღესტნელთა ლაშქარი მოადგა. ბარძიმ არაგვის ერისთავი ატყობინებს რუსეთში მყოფ ვახტანგ VI-ს ქვეყნის პოლიტიკურ მდგომარეობას და ჩივის ლეკთა გამუდმებულ თავდასხმებზე. ერთ-ერთი შემოსევის დროს ათი ათასი ლეკი მოადგაო სნოსა და არშას. სნოს ციხე კონტროლს უწევდა ხევიდან მიმავალ მოკლე გზას, რომელიც გადიოდა ხევსურეთზე, ფშავზე და გუდამაყრის ხეობით მთიულეთზე. გადმოცემის თანახმად, სნოს ციხე ეკუთვნოდა შიოლა ღუდუშაურს, ვისთვისაც არაგვის ერისთავს აზნაურობა უბოძებია.

## არქიტექტურა
[მინი|სნოს ციხე, [2024 წლის ფოტო]]
შედგება თითქმის წრიული გალავნისა და ერთი კოშკისაგან. თვით გალავანი მრავალი თავდაცვითი ელემენტისაგან შედგება. ციხის ერთადერთი შესასვლელი აღმოსავლეთიდანაა. 

კოშკის სიმაღლე ოც მეტრამდე ყოფილა, დღეს მას რამდენიმე მეტრი აკლია. პირველი სართული, ერთადერთი შესასვლელით, ექვსი მეტრის სიმაღლეზე მდებარეობს; მეორე სართულის კედლებში ხუთი სათოფურია განლაგებული, მესამე სართული დაზიანებულია და საბრძოლო ელემენტებისგან კვალიღაა დარჩენილი. 

კოშკი და ციხის გალავანი ნაგებია ადგილობრივი კლდის ქვით. თლილი ქვა გამოყენებულია კოშკის კუთხეებზე და კარ-ფანჯრების ირგვლივ.
ციხის ანალოგიებთან შედარება საშუალებას იძლევა იგი XVI საუკუნის მეორე ნახევრით, ან მომდევნო საუკუნის დასაწყისით იქნას დათარიღებული.

## ლიტერატურა
** ზაქარაია პ.*, საქართველოს ძველი ქალაქები და ციხეები, თბ., 1973
* *ბერიძე ვ.*, XVI-XVIII საუკუნეების ქართული ხუროთმოძღვრება,ტ.I, თბ.,1983
* *ზაქარაია პ.*, ქართული ციხე-ქალაქები ციხესიმაგრეები ციხე-დარბაზები ციხე-გალავნები კოშკები, თბ., 2001.
* *ზაქარაია პ.*, საქართველოს ძველი ციხესიმაგრეები, თბ., 1988.
* *ზაქარაია პ.*, არაგვისა და თერგის ხეობა, თბ., 1972.
* საქართველოს ისტორიისა და კულტურის ძეგლთა აღწერილობა, ტ.2, თბ., 2004.
**მაკალათია ს.,* ხევი, ტფ., 1934

## სქოლიო
კატეგორია:ყაზბეგის მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები მცხეთა-მთიანეთის მხარეში
კატეგორია:ეროვნული მნიშვნელობის კატეგორიის კულტურის უძრავი ძეგლები
მერეს ციხე (დუშეთის მუნიციპალიტეტი)

მინი|მერეს ციხე
მინი|მარჯვნივ|მინი|მერეს ციხეს განაკვეთი სამხრეთისაკენ
**მერეს ციხე** — ციხე საქართველოში, მცხეთა-მთიანეთის მხარეში, დუშეთის მუნიციპალიტეტში, ისტორიულ მთიულეთში, დაბა ფასანაურიდან სამხრეთის მიმართულებით მდებარე სოფელ ბუჩაანიდან ჩრდილოეთით 200 მეტრში, მდინარე არაგვის მარცხენა სანაპიროზე, ტყიან ფერდობზე.

## ისტორია
თავდაპირველად აქ იდგა მხოლოდ ზურგიანი კოშკი. XVII საუკუნის II ნახევარში ბარიდან ამოსულ ერთ-ერთ ფეოდალს, კოშკის თავდაცვისუნარიანობის მიზნით, მის ქვემოთ მდებარე ფერდობის ნაწილი მაღალი გალავნით შემოუზღუდავს და რამდენიმე ნაგებობა აუგია. მასვე ხელთ უგდია ვაშლობისა და ჭართლის ხეობა და ადგილობრივი მოსახლეობა საყმო გადასახადებით დაუბეგრავს. მთიულები ვერ შეგუებიან ციხეში გამაგრებული ფეოდალის თვითნებობას და იგი ხევსურთა დახმარებით ციხიდან განუდევნიათ. შემდგომში ციხე ემსახურებოდა არაქართველ მთიელ მოთარეშეთაგან ჭართლისა და ვაშლობის თემების დაცვას.

1983 წელს, სამეცნიერო-სარესტავრაციო საწარმოო სახელოსნომ ციხეს ჩაუტარა სარესტავრაციო სამუშაოები (ხელმძღვანელი ნ. მინდორაშვილი). გაიწმინდა ტერიტორია, გამაგრდა ნაგებობათა და გალავნის შემორჩენილი კედლები და სხვა.

## არქიტექტურა
***ზურგიანი კოშკი*** (10.5X8 მ), ნაგებია ნატეხი ქვით. რვა სართულიანია (სიმაღლე 19 მ), სწორი კედლით ხეობისკენაა მიმართული. შესასვლელი ამ მხარესაა I სართულის დონეზე. მიწიდან 4 მ სიმაღლეზე.  თითოეულ სართულზე მხოლოდ თითო სარკმელია, რომლებიც სწორ კედელში, თითქმის ერთ ვერტიკალზე არის განლაგებული. ხის სართულშუა გადახურვა ჩამოშლილია. გადახურვის ძელები დაყრდნობილი იყო ყოველი მომდევნო სართულის კედლების შეთხელების ხარჯზე შექმნილ საფეხურზე (სიგრძე 20 სმ). კოშკის მერვე სართული მონგრეულია.

***სამლოცველო*** პატარაა (ფართობი 8 კვ.მ), კოშკს აღმოსავლეთიდან ეკვრის. იგი მოქცეულია კოშკსა და მასზე მიშენებული მაღალი გალავნის კედელს შორის. ფორმით სამკუთხედს წააგავას, ჩრდილო–აღმოსავლეთით მომგრვალებული კუთხე აქვს. შესასვლელი დასავლეთიდანაა. ჩრდილო–აღმოსავლეთიდან 1 მ სიმაღლეზე ღრმა ნიშია. ორი ნიში სამხრეთ კედელშია, ერთი ჩრდილოეთისაში. ორი სწორკუთხა სარკმელი და ერთი ნიში ჩრდილოეთ კედელშია. სამლოცველო შიგნით ნახევარწრიული კამარით, ხოლო გარედან ქვის თხელი ფილების ცალფერდა სახურავითაა გადახურული.

***გალავანი*** მაღალია, ტეხილი ფორმისაა. ნაშენია ნატეხი ქვითა და კირის დუღაბით. შესასვლელი დასავლეთიდან აქვს. გალავნის უმეტესი ნაწილი დანგრეულია. შემორჩენილია მასზე მიშენებულ ნაგებობათა კედლების მცირე ნაწილები.

## ლიტერატურა
კატეგორია:დუშეთის მუნიციპალიტეტის ციხესიმაგრეები
სოციალური ფსიქოლოგია

მინი|სოციალური ფსიქოლოგია
**სოციალური ფსიქოლოგია** — ფსიქოლოგიის დარგი, რომელიც ცდილობს ახსნას  თუ როგორ ახდენს საზოგადოება გავლენას ინდივიდის კოგნიციაზე, მოტივაციაზე, განვითარებასა და ქცევაზე, და თავის მხრივ, საზოგადოება როგორ განიცდის ინდივიდის ზეგავლენას.  სოციალური ფსიქოლოგია  შეისწავლის ადამიანის სოციალურ ქცევებს, მათ მიზეზებს, ადამიანებს შორის ურთიერთობებსა და ჯგუფებს, ადამიანის ქცევას საზოგადოებაში.

## რესურსები ინტერნეტში 
* Social Psychology Network
* The Social Psychology of Organization
ჩო-ოიუი

**ჩო-ოიუი**  ( Zhuó'àoyǒu Shān) — მწვერვალი ჩინეთისა და ნეპალის საზღვარზე. იგი ჰიმალაის მთებში მდებარე ერთ-ერთი რვაათასიანი მწვერვალია. სიმაღლე — 8188 მ. სიმაღლით მსოფლიოს მე-6 მწვერვალი. მაკალუსა და ლჰოძესთან ერთად შედის ევერესტის მთის მასივის შემადგენლობაში. მოქცეულია საგარმატხის ეროვნული პარკის ტერიტორიაზე.  

## იხილეთ აგრეთვე
*რვაათასიანები

## რესურსები ინტერნეტში
*ჩო-ოიუი — ცნობები 
*ჩო-ოიუი — ცნობები

კატეგორია:ჰიმალაი
კატეგორია:ნეპალის მთები
კატეგორია:ჩინეთის მთები
პოლონეთის ავსტრიული ანექსია

[მინი|300პქ|[პოლონეთის დაყოფა]]
[მინი|300პქ|[გალიციას ტერიტორიული ცვლილებები, 1772-1918]]

**ავსტრიის ნაწილი** აღნიშნავს პოლონეთ-ლიტვის თანამეგობრობის ტერიტორიას, რომელსაც მეთვრამეტე საუკუნეში, პოლონეთის დაყოფის დროს ავსტრიის იმპერია დაეუფლა.

## ისტორია 
ავსტრიის იმპერიამ (XIX საუკუნის მეორე ნახევრიდან ცნობილი როგორც ავსტრია-უნგრეთის იმპერია) მიითვისა პოლონეთის მიწები, მისი პირველი (1772) და მესამე (1795) დაყოფების დროს.

ავსტრიის ნაწილის მნიშვნელოვან ისტორიულ მოვლენებია:
* ვარშავის საჰერცოგოს ჩამოყალიბება (1807), მისი გაფართოება პოლონეთ-ავსტრიის ომის შემდეგ (1809) და ვენის კონგრესზე მისი გაუქმება (1815). 
* კრაკოვის თავისუფალი ქალაქის ჩამოყალიბება და აჯანყების შემდეგ მისი გაუქმება (1846). 
* პირველ მსოფლიო ომში, ავსტრიულ-უნგრულ არმიაში პოლონური ლეგიონის ჩამოყალიბება (1914).

## ადმინისტრაციული დაყოფა 
ავსტრიის იმპერიამ ყოფილი თანამეგობრობის ტერიტორიები შემდეგნაირად დაყო:
* გალისიის და ლოდომერიის სამეფო - (1772-1918) წლები. 
* დასავლეთ გალისია - (1795-1809) წლები.
* თავისუფალი ქალაქი კრაკოვი - (1815-1846) წლები.
ავსტრიული ნაწილის უდიდესი ქალაქები იყო კრაკოვი და ლვოვი.

## საზოგადოება 
თავიდან ავსტრიის მთავრობა მის ახალ პოლონურ ნაწილს არანაირ ანგარიშს არ უწევდა. თუმცა XX საუკუნის დასაწყისში, დანარჩენ ორ ნაწილთან შედარებით (რუსეთის ნაწილი და პრუსიის ნაწილი) ავსტრიის ნაწილს ყველაზე მეტი ავტონომია ჰქონდა. ადგილობრივ მთავრობას ჰქონდა შედარებით დიდი უფლებები, პოლონური ენა იყო აღიარებული ოფიციალურ ენად რეგიონში. პოლონური გამოიყენებოდა სკოლებსა და ორგანიზაციებში. პოლონურ პარტიებს შეეძლოთ მონაწილეობა მიეღოთ ავსტრო-უნგრულ პოლიტიკაში.

## იხილეთ აგრეთვე 
* პოლონეთის დაყოფა

## ლიტერატურა 
* ნორმან დეივისი: ''God's Playground'', გვ. 102-119: GALICIA: ავსტრიის ნაწილი (1773-1918)

## სქოლიო 
კატეგორია:პოლონეთის დანაწილება
ლევან ჭილაშვილი

**ლევან ჭილაშვილი** (დ. 17 აგვისტო, 1930,    გურჯაანი — გ. 26 აპრილი, 2004) — ქართველი არქეოლოგი და ისტორიკოსი, საქართველოს მეცნიერებათა აკადემიის აკადემიკოსი, ისტორიულ მეცნიერებათა დოქტორი, პროფესორი.

1954 წელს დაამთავრა თბილისის სახელმწიფო უნივერსიტეტის ისტორიის ფაკულტეტი, სადაც 1967 წლიდან მის გარდაცვალებამდე იყო პროფესორი. 1958 წელს ლევანმა მიიღო ისტორიულ მეცნიერებათა კანდიდატის, ხოლო 1967 წელს —  ისტორიულ მეცნიერებათა დოქტორის ხარისხი. 1991 წელს აირჩიეს საქართველოს მეცნიერებათა აკადემიის აკადემიკოსად.  ჭილაშვილი იყო თბილისის სახელმწიფო მუზეუმის დირექტორი 1980-2004 წლებში.  1982 წელს დააჯილდოვეს სმა-ს სიმონ ჯანაშიას პრიზით. ლევან ჭილაშვილის მთავარი სამეცნიერო სფეროები იყო ანტიკური საქართველოს არქეოლოგია და ისტორია. 1995 წლიდან 2003 წლამდე ნეკრესში ჭილაშვილის არქეოლოგიურმა ექსპედიციამ აღმოაჩინა, მისი ვარაუდით, წინარექრისტიანული, I-III საუკუნეების ქართული წარწერები.

1990-1991 წლებში იყო საქართველოს რესპუბლიკის პირველი მოწვევის  უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“,   ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).  
## ბიბლიოგრაფია 
* „ქალაქი რუსთავი“(მონოგრაფია), თბილისი, 1957. 
* „ძველი ქალაქი ურბნისი“ (მონოგრაფია), თბილისი, 1964.
* „კახეთის ქალაქები“ (მონოგრაფია), თბილისი, 1980.
* „არეში“ (მონოგრაფია), თბილისი, 1991.
* „წინაქრისტიანული ხანის წარწერა ნეკრესიდან“. - ე. ხინთიბიძე „ქართველოლოგია“, N 7, თბილისი, 2000.

კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი ისტორიკოსები
კატეგორია:ქართველი არქეოლოგები
კატეგორია:დაბადებული  17 აგვისტო
კატეგორია:დაბადებული 1930
კატეგორია:გარდაცვლილი 26 აპრილი
კატეგორია:გარდაცვლილი 2004
კატეგორია:საპატიო ნიშნის ორდენის კავალრები
კატეგორია:საქართველოს რესპუბლიკის I მოწვევის უზენაესი საბჭოს წევრები
ვინსონი

**ვინსონი** () — მთა ანტარქტიდაში. ანტარქტიდის უმაღლესი მწვერვალი. მდებარეობს ვინსონის მასივზე. სიმაღლე 4892 მ (ზოგჯერ აღინიშნება 5140 მ-ით). სამხრეთი პოლუსიდან დაშორებულია 1200 კმ-ით. მწვერვალი გამოირჩევა მკაცრი კლიმატური პირობებით. აღმოჩენილი იქნა 1957 წელს ამერიკელი მფრინავების მიერ. სახელი დაერქვა ცნობილი ამერიკელი სენატორის კარლ ვინსონის პატივსაცემად. პირველად დაიპყრეს 1966 წელს. ქართველთაგან ვინსონი დალაშქრა ბენო ქაშაკაშვილმა (2002 წელი), რომელმაც ამ ასვლით „შვიდი მწვერვალის“ პროგრამა დაასრულა.

## რესურსები ინტერნეტში 
* მთა ვინსონი — საქართველოს ოლიმპიელთა კლუბი 

კატეგორია:შვიდი მწვერვალი
კატეგორია:ანტარქტიდის მთები
გეზენკი

**გეზენკი** () — მიწისქვეშა ვერტიკალური გვირაბი, რომელიც უშუალოდ მიწის ზედაპირზე არ გამოდის. ზოგჯერ გეზენკი დახრილ მდგომარეობაში გაჰყავთ. იყენებენ სასარგებლო წიაღისეულის ჩასაშვებად ზედა ჰორიზონტიდან ქვედა ჰორიზონტამდე, აგრეთვე სავენტილაციოდ და მომუშავეთა მიმოსვლისათვის. გეზენკი შახტაში აერთებს სხვადასხვა საფეხურებს. გეზენკში მუშაობა სახიფათო სამუშაოებს განეკუთვნება.

## ლიტერატურა 
კატეგორია:სამთო სამუშაოები
დენალი

**დენალი** (; ოფიციალური სახელი **მაკ-კინლი** 1917-2015 წლებში) — ორთავიანი მწვერვალი აშშ-ში, ალასკაში. ჩრდილოეთ ამერიკის უმაღლესი მწვერვალი, ალასკის ქედზე. დენალი ანკორიჯიდან განლაგებულია ჩრდილო-დასავლეთით 210 კილომეტრში, ფერბენკსიდან სამხრეთ-დასავლეთით 275 კილომეტრში. მისი სიმაღლეა 6190 მეტრი. 1950-იან წლებში დადგინდა მწვერვალის ოფიციალური სიმაღლე — 6194 მეტრი. მწვერვალის სიმაღლის გაზომვების შემდგომი მონაცემები სხვადასხვაგვარი იყო. 2013 წლის სექტემბერში რადარული ტექნოლოგიების მეშვეობით დადგინდა დენალის ახალი სიმაღლე — 6168 მეტრი. თუმცა ეს გაზომვა არაოფიციალურად დარჩა. დენალი დედამიწის ყველაზე ჩრდილოეთით მდებარე ორთავა ექვსიათასიანი პიკია, რომელიც გამოირჩევა ძალზე მკაცრი კლიმატური პირობებით.

აგებულია გრანიტებით. დაფარულია მყინვარული გუმბათითა და ფირნული ველებით. დენალის ჩრდილოეთ კალთაზე იწყება ცნობილი პულსაციური მყინვარი მალდროუ, რომლის სიგრძეა დაახლოებით 60 კმ. სახელი დაერქვა აშშ-ის 25-ე პრეზიდენტის უილიამ მაკ-კინლის პატივსაცემად. ადგილობრივ მოსახლეობაში ცნობილია დენალის სახელწოდებით. 1903 წელს პირველი ასვლის წარუმატებელ ცდას ჰქონდა ადგილი. დენალის სამხრეთი, ანუ უმაღლესი მწვერვალი პირველად 1913 წლის 7 ივნისს დალაშქრეს ღვთისმსახურებმა ჰადსონ შტუკმა და ვალტერ ჰარპერმა, ოქროსმაძიებლებმა რობერტ ტატუმმა და ჰენრი კარსტენსმა. შემდეგში, ალასკის გეოგრაფიულ სახელთა საბჭომ მას დენალი უწოდა, როგორც მთას ადგილობრივები ეძახიან. 1975 წელს, ალასკის საბჭომ სახელის შეცვლის მოთხოვნით აშშ-ის გეოგრაფიულ სახელთა საბჭოს მიმართა, თუმცა, მოთხოვნა ოჰაიოელმა კონგრესმენმა რალფ რაგულამ დაბლოკა, რადგან უილიამ მაკ-კინლი მისი მშობლიური ქალაქიდან — კანტონიდან იყო.

ამის შემდეგ, სახელის შეცვლის ყველა მცდელობა უშედეგოდ დასრულდა. თუმცა, 2015 წლის 30 აგვისტოს, ალასკაში პრეზიდენტის ვიზიტის წინ, ბარაკ ობამას ადმინისტრაციამ გაავრცელა განცხადება, რომ მთას სახელად დენალი მიენიჭა, ისე, როგორც ამას ალასკის გეოგრაფიულ სახელთა საბჭო ითხოვდა.

## გალერეა 

ფაილი:0627 - mckinley.jpg
ფაილი:Denali (Mt McKinley).jpg
ფაილი:Mount McKinley Denali Crop.jpg

## რესურსები ინტერნეტში 
## სქოლიო 
კატეგორია:შვიდი მწვერვალი
კატეგორია:ალასკის მთები
კატეგორია:აშშ-ის მთები
პერცეფცია

**პერცეფცია** – (ლათ. წარმოდგენა, აღქმა) არის ერთ–ერთი კოგნიტური (შემეცნებითი) პროცესი, რომლის დროსაც ხდება ფსიქიკაში რეალური სინამდვილის ასახვა, საგნის ან მისი ცალკეული თვისების უშუალო განცდა.

კატეგორია:ფსიქოლოგია
მალაქიტი

**მალაქიტი** (ფრანგ. malachite 3·Cu(ОН)2. კრისტალდება მონოკლინურ სინგონიაში. კრისტალები იშვიათია, ჩვეულებრივ გვხვდება ფარულ ან წვრილკრისტალურ რიტმულზოლიანი თირკმლისებრი ნაჟონი აგრეგატები. 

მწვანე, მოცისფრო, ზოგჯერ მურა ფერისაა. სიმაგრე მინერალოგიური სკალით 3,5-4,0; სიმკვრივე 3900-4100 კგ/მ³. წარმოიქმნება სპილენძის სულფიდური მადნების დაჟანგვის ზონაში. 

მალაქიტის მნიშვნელოვანი საბადოებია რუსეთში, ყაზახეთში, აფრიკაში, დიდ ბრიტანეთში, საფრანგეთში, ჩილეში და სხვა. 

მალაქიტი ძვირფასი სანახელავო ქვაა; იყენებენ სამკაულად (ძველად — ინტერიერების მოსაპირკეთებლად)

## იხილეთ აგრეთვე
* მინერალების სია

## ლიტერატურა 
კატეგორია:კარბონატის მინერალები
კატეგორია:სპილენძის მინერალები
კატეგორია:ძვირფასი თვლები
კატეგორია:მონოკლინური მინერალები
პოლონეთის რუსული ანექსია

[thumb|right|300px|[პოლონეთის დაყოფა]]
thumb|right|300px|რუსეთის იმპერიის დასავლეთ გუბერნიები.

**რუსეთის ნაწილი** აღნიშნავს პოლონეთ-ლიტვის თანამეგობრობის ყოფილ ტერიტორიებს, რომელიც XVIII საუკუნეში პოლონეთის დაყოფის დროს რუსეთის იმპერიას გადაეცა.

## ტერმინოლოგია 
როგორც რუსებისთვის ასევე პოლონელებისთვის ტერმინი *რუსეთის პოლონეთი* მიუღებელი იყო. რუსებისთვის პოლონეთმა არსებობა შეწყვიტა და მათ მიერ ახლად მოპოვებული ტერიტორიები დიდი ხნის წინ დაკარგულ რუსეთის მიწებად მიიჩნეოდა. პოლონელებისთვის კი პოლონეთი ცალსახად პოლონური იყო და არვითარ შემთხვევაში რუსული. რუსები მათი ახალი ტერიტორიების აღსანიშნავად ადმინისტრატიულ დასახელებებს იყენებდნენ, ხოლო პოლონელებისთვის და ისტორიკოსების უმეტესი ნაწილისთვის მისაღბი ტერმინი იყო *რუსეთის ნაწილი*.

## იხილეთ აგრეთვე 
* პოლონეთის დაყოფა

## ლიტერატურა 
* Norman Davies: *ღმერთების სათამაშო მოედანი*, გვ. 83-101: PREUSSEN: რუსეთის ნაწილი(1772-1918)

## სქოლიო 
კატეგორია:პოლონეთის დანაწილება
ოზასკუ

**ოზასკუ ** () – ქალაქი ბრაზილიის სამხრეთ-დასავლეთით 

## დაძმობილებული ქალაქები 
კატეგორია:ბრაზილიის ქალაქები
ჩინტამანი

thumb|კშიტიგარბჰა ჩინტამანით
**ჩინტამანი** (სანსკ:  चिन्तामणि) ბუდისტურ და ინდუისტურ მითოლოგიაში არის რაღაც ქვა (ბროლი), რომელიც სურვილებს ასრულებს. ამ ქვას ფლობენ ავალოკიტეშვარა და კშიტიგარბჰა. 

## რესურსები ინტერნეტში 
* Robert Beer (1999). *The Encyclopedia of Tibetan Symbols and Motifs* (Hardcover).  Shambhala.  ISBN 157062416X, ISBN 978-1570624162
* http://www.philosophy.ru/library/asiatica/indica/authors/bhaktivinoda/hc/hch1.html 

კატეგორია:ბოდჰისატვები
კატეგორია:ბუდიზმი
კატეგორია:ინდური მითოლოგია
ტრიშულა

120px|thumb|left|ტრიშულა
thumb|შივას უპყრია ტრიშულა
**ტრიშულა** ( triṣūla) არის ტრადიციული ინდური სამკბილა, აგრეთვე გვხვდება სამხრეთ-აღმოსავლეთ აზიის სხვა ქვეყნებშიც. ინდუიზმსა და ბუდიზმში არის რელიგიური სიმბოლო. სანსკრიტიდან პირდაპირ თარგმანში ტრიშულა ნიშნავს „სამ შუბს“. ტრიშულა შივას ერთ-ერთი მთავარი ატრიბუტია. ტრიშულა აგრეთვე ერთ-ერთ ხელში უკავია ქალღმერთ დურგას. შაკტიზმში ითვლება, რომ მან ტრიშულა შივასგან მიიღო. 

ტრიშულას სამივედან თითოეული კბილის რამდენიმე ინტერპრეტაცია არსებობს. ყველაზე გავრცელებულის მიხედვით, განასახიერებენ სამყაროს შექმნას, შენარჩუნებასა და განადგურებას; წარსულს, აწმყოსა და მომავალს; მატერიალური ბუნების სამ გუნას. ნეპალში ტრიშულა არის კომუნისტური პარტიის სიმბოლო.

## იხილეთ აგრეთვე
* ტრირატნა

## სქოლიო
კატეგორია:ბუდიზმი
კატეგორია:ინდუიზმი
კატეგორია:ინდუისტური სიმბოლიკა
კატეგორია:შაქტიზმი
კატეგორია:შივაიზმი
ხეთების მეფეთა სია

[მინი|მარჯვნივ|200პქ|ახალი სამეფოს მეფე [თუთხალია IV]]
**ხეთების მეფეთა სია** – ხეთების სამეფოს ისტორია იყოფა რამდენიმე ეტაპად: ქუსარას მმართველობა, ძველი სამეფო, შუა სამეფო, ახალი სამეფო. აქ წარმოდგენილია თითოეული პერიოდის მეფეთა ქრონოლოგიური სია.

## ქუსარას მმართველები
## ხეთების ძველი სამეფო
## ხეთების შუა სამეფო
## ხეთების ახალი სამეფო
## იხილეთ აგრეთვე
* ხეთების სამეფო

## რესურსები ინტერნეტში
*Hittites.info

კატეგორია:ხეთები
კატეგორია:მმართველთა სიები
პანჩენ ლამა

, პირველი პანჩენ ლამა]]
**პანჩენ ლამა** (ტიბ. པན་ཆེན་བླ་མ, ვაილი: Pan-chen Bla-ma პანჩენ ლამა, ) არის ტიბეტური ბუდიზმის გელუგპას სექტის (სექტა, რომელიც XVI ს-დან ჩინეთის სუვერენიტეტის გამოცხადებამდე, 1951, მართავდა დასავლეთ ტიბეტს)დალაი-ლამას შემდეგ უმაღლესი ლამა. მიჩნეულია, რომ *ტულკუს* რეინკარნაციული ხაზით, პანჩენ ლამები ამიტაბჰას ინკარნაციები არიან. სახელი, მნიშვნელობა — „დიდი მეცნიერი“, სანსკრიტულ *პანდიტა*სა (მეცნიერი) და ტიბეტურ *ჩენპო*ს (დიდი) შეკუმშვაა.

პანჩენ ლამები ტრადიციისამებრ ცხოვრობდნენ შიგაძის ტაშილჰუნპოს მონასტერში.

## პანჩენ ლამათა ხაზი
ტიბეტურ პანჩენ ლამათა ხაზში მიჩნეულია, რომ ქედრუპ გელეკ პელზანგამდე, რომელიც 1-ლ პანჩენ ლამად ითვლება, ამიტამჰას 4 ინდოელი და 3 ტიბეტელი ინკარნაცია იყო. ხაზი იწყება სუბჰუტიდან (სიდჰართა გაუტამას ერთ-ერთი მოსწავლეთაგანი). ამ ხაზში ამიტაბჰას პირველ *ტიბეტელ* ინკარნაციად ითვლება გო ლოცავა. 

## პანჩენ ლამათა სია
## იხილეთ აგრეთვე
*ლამა
*დალაი-ლამა

## სქოლიო
## რესურსები ინტერნეტში
*Tibet Society UK - The Background To The Panchen Lama  from http://www.tibet-society.org.uk/ 
*China Tibetology No. 03, a series of articles from http://www.tibet.cn/ explaining in detail the Chinese government's position on the search of reincarnations of the Panchen Lama:
**Preface 
**The reincarnation of Living Buddhas of Tibetan Buddhism and the administration over Living Buddhas exercised by central governments 
**The Grand Living Buddha Reincarnation System in the dGe-lugs-pa Sect and the Central Government Strengthening the Governing of the Reincarnation of Living Buddhas 
**A Successful Example in Searching and Confirming the Eleventh Panchen Lama Set for the Reincarnation of Grand Living Buddhas of Tibetan Buddhism in a New Historical Condition 
*Tibet's missing spiritual guide, a May 2005 article from BBC News
*11th Panchen Lama of Tibet , a website about Gedhun Choekyi Nyima
*The Search for the Panchen Lama, The non-fictional story of the Panchen Lama's disappearance, written by Isabel Hilton.
*The Dharma King , The Dharma King is a novel, written by Bradford Stroh, about one man's quest to find the reincarnated Panchen Lama.

კატეგორია:პანჩენ ლამები
კატეგორია:ტულკუები
კატეგორია:ტიბეტური ბუდიზმი
ორაზროვანი გამოსახულება

thumb|ლარნაკი თუ პროფილები?
thumb| იხვი თუ კურდღელი?
**ორაზროვანი გამოსახულება** არის პერცეპტული ობიექტი, რომელსაც შეიძლება ორი და მეტი ინტერპრეტაცია ჰქონდეს. ორაზროვანი სურათის ყურებისას ხდება ალტერნატიული ფიგურების შენაცვლებით (ხან ერთი, ხან – მეორე) აღქმა. 

## რესურსები ინტერნეტში
*EncycloZine &ndash; A collection of visually ambiguous patterns 
*Sandlot Science &ndash; Optical illusions and brain-teasers
*Archimedes' Lab &ndash; Optical illusions and puzzles

კატეგორია:ფსიქოლოგია
გომისჯვრის იოანე მახარებლის ეკლესია

მინი|სამხრეთ-აღმოსავლეთი მხარე
მინი|სამხრეთ-დასავლეთი მხარე
**გომისჯვრის იოანე მახარებლის ეკლესია,** *იოანე ღვთისმეტყველის ეკლესია*, *წითელი ეკლესია* – ეკლესია კასპის მუნიციპალიტეტის სოფელ გომისჯვარში. დგას სოფლის განაპირას, სამხრეთ-დასავლეთით. 

ლევან ბატონიშვილის თარიღიანი წარწერით (დაცულია კასპის მხარეთმცოდნეობის მუზეუმში) თანახმად, თარიღდება XVII საუკუნის ბოლო ათეული წლებით. ეკლესია დარბაზულია (9,1 X 5,7 მ). ნაგებია ნატეხი ქვიშაქვით, კონსტრუქციულ ნაწილებში და ფასადებზე, დეკორატიული ელემენტების წყობაში, გამოყენებულია აგური. 

ეკლესიის შიდა სივრცე თავისებურადაა გადაწყვეტილი: სწორკუთხოვან საკურთხეველში სხვადასხვა ზომის შეისრულთაღოვანი ნიშებია. საკურთხეველი დარბაზისგან გამოყოფილია ფართო მხრებით, რომლებსაც ეყრდნობა შეისრული ფორმის სატრიუმფო თაღი. შეისრული ფორმისაა კამარაც. საკურთხევლის სარკმელი ჩასმულია მაღალი შეისრულ შეღრმავებაში. დარბაზის გრძივ კედლებში თითო ფართო შეისრული შეღრმავებაა, რომლებშიც თითო სარკმელია გაჭრილი. ფასადების შემორჩენილი ნაწილების ქვის წყობა ირეგულარულია. აღმოსავლეთ ფასადზე, სარკმლის ზემოთ აგურის წყობით გამოყვანილია მაღალი შეღრმავებული ჯვარი, რომლის გვერდებზე თითო შეისრული ნიშია. ორივე ნიშს შემოვლებული აქვს კედლებზე ნალესობით გამოყვანილი სადა მოჩარჩოება. ნიშები, ისე როგორც ჯვრის შეღრმავებული ნაწილი, მოწითალო ფერის საღებავითაა შეფერილი.

## ლიტერატურა
კატეგორია:კასპის მუნიციპალიტეტის ტაძრები
კატეგორია:XVII საუკუნის ეკლესიები
ლორან გოდე

**ლორან გოდე** (; დ. 6 ივლისი, 1972) — ფრანგი მწერალი, თეატრმცოდნე, მისი პიესები იდგმება ძალიან ცნობილ სცენებზე. ბოლო წლებში დიდი აღიარება მოიპოვა როგორც რომანისტმაც. 2002 წელს მისი რომანი „მეფე ცონგორის სიკვდილი“ დაჯილდოვდა ლიცეუმის გონკურის პრემიით და 2003 წელს წიგნის მაღაზიის პრემიით. რომანს „სკორტების მზე“ 2004 წელს მიენიჭა გონკურის პრემია და ითარგმნა 34 ენაზე.

## რესურსები ინტერნეტში 
* გოდე- „სკორტების მზე“ ქართულ ბლოგში]

კატეგორია:ფრანგი მწერლები
კატეგორია:დაბადებული 1972
კატეგორია:პარიზელი მწერლები
კატეგორია:XX საუკუნის ფრანგი რომანისტები
კატეგორია:XXI საუკუნის ფრანგი რომანისტები
კატეგორია:XX საუკუნის ფრანგი დრამატურგები
კატეგორია:XXI საუკუნის ფრანგი დრამატურგები
კატეგორია:მწერლები ანბანის მიხედვით
კატეგორია:ცოცხალი ადამიანები
გომისჯვრის წმინდა გიორგის ეკლესია

მინი|სამხრეთ-აღმოსავლეთი ფასადი
მინი|ჩრდილოეთ-დასავლეთი ფასადი
**გომისჯვრის წმინდა გიორგის ეკლესია**  – ეკლესია კასპის მუნიციპალიტეტის სოფელ გომისჯვარში. დგას სოფლის განაპირას, სამხრეთ-დასავლეთით, სასაფლაოზე. თარიღდება XVI-XVII საუკუნეებით. 

ეკლესია დაზიანებულია: დაბზარულია შენობის გვერდის კედლები და კონქი, ჩანგრეულია შეკიდული საბჯენი თაღები, ფასადებზე ბევრგან ჩამოცვენილია საპირე ქვები, მონგრეულია ლავგარდანი. 

ეკლესია დარბაზულია (8,7 X 5,5 მ), ნაგებია ნატეხი ქვიშაქვით, კონსტრუქციულ ნაწილებში გამოყენებულია კარგად გათლილი შირიმის ქვები, ხოლო ფასადების მოსართავად და შესასვლელის წირთხლებისა და ნიშების თაღების წყობაში - კვადრატული აგური. ეკლესიას შესასვლელი სამხრეთიდან აქვს. შემორჩენილი ნაწილების მიხედვით, მას თაღოვანი გადახურვა ჰქონია. ღრმა ნახევარწრიული აფსიდის ღერძზე შეისრულთაღიანი სარკმელია, რომლის ორივე მხარეს თითო შეისრული ნიშია. თითო სარკმელია სამხრეთ და დასავლეთ კედლებში. ნახევარწრიული კამარის შუა მონაკვეთში და დასავლეთ კედელთან შეკიდული საბჯენი თაღებია, რომლებიც შირიმის მთლიანი ქვის იმპოსტებს ეყრდნობა. ფასადებს გასდევს ოთხი რიგი აგურისაგან შემდგარი ორი ფართო ჰორიზონტალური ზოლი. ჩრდილოეთ ფასადზე შემორჩენილია ქვიშაქვის ლავგარდნის ორი ქვა, რომლის პროფილს თარო და ცერად ჩამოკვეთილი სიბრტყე შეადგენს.

## ლიტერატურა
* საქართველოს ისტორიისა და კულტურის ძეგლთა აღწერილობ, ტ. 5, 1990.

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVI საუკუნის ეკლესიები
გომისჯვრის კოშკი

მინი|ჩრდილოეთ-დასავლეთი მხარე
**გომისჯვრის კოშკი** – კოშკი კასპის მუნიციპალიტეტის სოფელ გომისჯვარში. მდებარეობს სოფლის განაპირას, სამხრეთ-დასავლეთით, ნასოფლარის სასაფლაოზე. 

ადგილი მოსახლეობის გადმოცემით, თარხნიშვილებს ეკუთვნოდათ. სტილისტური ნიშნებით განეკუთვნება XVII საუკუნეს. კოშკი დაზიანებულია: პირველი სართული სანახევროდ მიწითაა ამოვსებული, სართულშუა გადახურვა და სახურავი ჩანგრეულია, აივნები აღარ აქვს (დარჩენილია აივნების კოჭების ბუდეები), მეოთხე სართულის აივანზე გასასვლელი კარი ამოშენებულია. შვიდსართულიანი კვადრატული კოშკი (7,15 X 7,15 მ; სიმაღლე 16,6 მ, კედლის სისქე 1,5 მ) ნაგებია რიყის ქვით, გამოყენებულია ნატეხი ქვაც. კოშკი ზემოთ თვალსაჩინოდ ვიწროვდება. შესასვლელი დასავლეთითაა, 3,5 მეტრის სიმაღლეზე, მეორე სართულის დონეზე. ამ სართულის ოთხივე კედელში ორ-ორი სათოფურია, ჩრდილო-აღმოსავლეთისა და სამხრეთ დასავლეთ კედლებში ნიშებიცაა, ხოლო სამხრეთ-აღმოსავლეთისაში - ბუხარი. სულ ზემოთ, აღმოსავლეთ და დასავლეთ მხარეს თითო სალოდეა. სართულები ერთმანეთს ხვრელობებით და მისადგმელი კიბეებით უკავშირდებოდა.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, 1990.

კატეგორია:კასპის მუნიციპალიტეტის კოშკები
დჰაულაგირი

**დჰაულაგირი** (სანსკრ. धौलागिरी — „თეთრი მთა“) — მწვერვალი ნეპალში, ჰიმალაის მთათა სისტემაში. სიმაღლე 8167 მ. შედის დჰაულაგირის მასივში. სიმაღლით მსოფლიოს მე-7 მწვერვალი. დჰაულაგირის მასივი მდინარე განდაკის ხეობით გამოყოფილია ანაპურნას მასივისაგან, სადაც მდებარეობს კიდევ ერთი რვაათასიანი მწვერვალი ანაპურნა.

## იხილეთ აგრეთვე
*რვაათასიანები

## რესურსები ინტერნეტში
*დჰაულაგირი — ცნობები 
*დჰაულაგირი — ცნობები

კატეგორია:ჰიმალაი
კატეგორია:ნეპალის მთები
A Million Love Songs

**A Million Love Songs** — ჯგუფ Take That-ის მეექვსე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წლის 5 ოქტომბერს. ეს იყო ჯგუფის პირველი სინგლი, რომელზეც გამოიცა ბალადის ჟანრის კომპოზიცია. დიდი წარმატება ჰქონდა სიმღერის მუსიკალურ ვიდეოს, რომელიც შავ-თეთრ ფერებშია წარმოდგენილი.

## სიმღერების სია 
; ბრიტანეთი/ევროპა (74321 11600 2)
# A Million Love Songs (7" ვერსია) - 3:53
# Still Can't Get Over You - 4:10
# How Can It Be - 4:57
# Don't Take Your Love - 4:04

; ბრიტანეთი (აუდიოკასეტა) (74321 11600 4)
# A Million Love Songs (7" ვერსია) - 3:53
# A Million Love Songs (Lovers' მიქსი) - 6:12

; ბრიტანული 7" ვინილი, EP (74321 11630 7)
# A Million Love Songs (7" ვერსია) - 3:53
# Still Can't Get Over You - 4:10
# How Can It Be - 4:57
# Don't Take Your Love - 4:04

; ბრიტანული 7" ვინილი - შეზღუდული გამოცემა (74321 11600 7)
# A Million Love Songs (7" ვერსია) - 3:53
# A Million Love Songs (Lovers' მიქსი) - 6:12

; იაპონია (BVCP-1022)
# A Million Love Songs (საკონცერტო) - 6:06
# Satisfied (საკონცერტო)
# Take That Medley (საკონცერტო)
# Why Can't I Wake Up with You (რადიოს ვერსია) - 3:38
# A Million Love Songs (Lovers' მიქსი) - 6:12

; იაპონური 3" სინგლი (BVDP-85)
# A Million Love Songs (7" ვერსია) - 3:53
# A Million Love Songs (Lovers' მიქსი) - 6:12

კატეგორია:1992 წლის სიმღერები
კატეგორია:Take That-ის სიმღერები
კატეგორია:1992 წლის სინგლები
რედუცენტები

**რედუცენტები** (ასევე *დესტრუქტორები*, *საპროფიტები*, *საპროტროფები*, *საპროფაგები*;  — „აღმდგენი“) — მიკროორგანიზმები (ბაქტერიები და სოკოები), რომლებიც შლიან მკვდარ ორგანულ ნივთიერებებს და გარდაქმნიან მას არაორგანულ ნივთიერებებად, რომელთაც უნარი აქვთ აითვისონ სხვა ორგანიზმები — პროდუცენტები.

## ლიტერატურა 
# Бигон М., Харпер Дж., Таунсенд К. Экология. Особи, популяции и сообщества: в 2-х т. М.: Мир, 1989. — 667 с., илл.
# Вронский А. В., Прикладная экология: учебное пособие. Ростов н/Д.: Изд-во «Феникс», 1996, 512 с. ISBN 5-85880-099-8
# Гарин В. М., Клёнова И. А., Колесников В. И. Экология для технических вузов. Серия «Высшее образование». Под ред. проф. В. М. Гарина. Ростов н/Д.: Изд-во «Феникс», 2003, 384 с. ISBN 5-222-03768-1

კატეგორია:ტროფიკული ეკოლოგია
I Found Heaven

**I Found Heaven** — ჯგუფ Take That-ის მეხუთე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წლის 10 აგვისტოს.

ეს არის ჯგუფის პირველი სიმღერა, რომელშიც წამყვანი ვოკალები რობი უილიამსსა და გერი ბარლოუს ეკუთვნით.

## სიმღერების სია 
; ბრიტანული 7" ვინილი (74321 10813 7)(სპეციალური სურათიანი დისკი)
# I Found Heaven (7 რადიოს მიქსი) - 4:02
# I'm Out - 4:13

; ბრიტანული 7" ვინილი (74321 10814 7) (შეზღუდული გამოცემა, პოსტერით)
# I Found Heaven (7" რადიოს მიქსი) - 4:02
# I Found Heaven (Mr. F-ის Garage მიქსი) - 6:08

; ბრიტანული 12" ვინილი (74321 11240 1)
# I Found Heaven (Mr. F-ის Garage მიქსი) - 6:08
# I Found Heaven (ორიგინალური 12" მიქსი) - 6:35
# I Found Heaven (7 რადიოს მიქსი) - 4:02

; ბრიტანეთი/ევროპა (74321 10813 2)
# I Found Heaven (7" რადიოს მიქსი) - 4:02
# I'm Out - 4:13
# Promises (7" რადიოს მიქსი) - 3:34
# I Found Heaven (კლასიკური 12" მიქსი) - 6:56

; ბრიტანეთი (კასეტა) (74321 10813 4)
# I Found Heaven (7" რადიოს მიქსი) - 4:02
# I'm Out - 4:13

; იაპონური 3" კომპაქტ დისკი (BVDP-80)
# I Found Heaven (7" რადიოს მიქსი) - 4:02
# Promises (7" რადიოს მიქსი) - 3:34

კატეგორია:1992 წლის სიმღერები
კატეგორია:Take That-ის სიმღერები
კატეგორია:1992 წლის სინგლები
Could It Be Magic

**Could It Be Magic** — ბარი მენილოუს სინგლი ალბომიდან Barry Manilow I. იგი გამოვიდა სინგლის სახით 1975 წელს, ჩაწერიდან მხოლოდ ორი წლის შემდეგ. აშშ-ს ჩარტში მან #6 პოზიციას მიაღწია.

## Take That-ის ვერსია 
ჯგუფ Take That-ის ვერსია გამოიცა 1992 წელს. იგი უფრო მეტად ეფუძნება დონა სამერისა და ჯორჯო მოროდერის ვარიანტს. სინგლი გამოვიდა 1992 წლის 30 ნოემბერს.

### სიმღერების სია 
; ბრიტანული 12" ვინილი (74321 12313 1) 
# Deep In Rapino-ს კლუბური მიქსი- 5:56
# Take That-ის კლუბური მეგამიქსი - 7:03
# Mr. F.-ის მიქსი - 6:18

; ბრიტანული 7" ვინილი (74321 12313 7)
# Rapino რაპინო მიქსი - 3:30
# Take That-ის რადიო მეგამიქსი - 4:38

; ბრიტანული აუდიოკასეტა (74321 12313 4)
# Rapino რაპინო მიქსი - 3:30
# Take That-ის რადიო მეგამიქსი  - 4:38

; ბრიტანული სინგლი (74321 12313 2)
# Rapino რაპინო მიქსი - 3:30
# Deep In Rapino-ს კლუბური მიქსი- 5:56
# აკაპელა ვერსია - 3:12
# Ciao Baby მიქსი - 7:19
# Rapino Dub მიქსი - 3:44
# Paparazzo მიქსი - 5:27
# Deep In Rapino's Dub მიქსი - 5:57
# Club Rapino მიქსი - 3:43

; ევროპული სინგლი (74321 12735 2)
# Rapino რაპინო მიქსი - 3:30
# Deep In Rapino-ს კლუბური მიქსი- 5:56
# Ciao Baby მიქსი - 7:19
# Paparazzo მიქსი - 5:27

; იაპონური სინგლი (TAKE8)
# Rapino მიქსი - 3:30
# Take That-ის რადიო მეგამიქსი - 4:38

კატეგორია:1973 წლის სიმღერები
კატეგორია:1992 წლის სიმღერები
კატეგორია:Take That-ის სიმღერები
კატეგორია:ბარი მენილოუს სიმღერები
კატეგორია:1992 წლის სინგლები
ტირძნისის სამების ეკლესია

მინი|სამების ეკლესია
**ტირძნისის სამების ეკლესია** ― ეკლესია გორის მუნიციპალიტეტის სოფელ ტირძნისში, დგას სოფლის განაპირას, ჩრდილო-აღმოსავლეთით. 

აშენებულია 1892 წელს. ეკლესია დარბაზულია (8,6 X 5,6 მ), ნაგებია რიყის ქვით, კუთხეები, სარკმლის საპირეები და ლავგარდანი თლილი ტუფის ქვისაა.  ეკლესიას შესასვლელი სამხრეთიდან აქვს. ნახევარწრიულ აფსიდის ღერძზე სარკმელია. თითო სარკმელი დასავლეთ და სამხრეთ კედელშიც არის. ცილინდრული კამარის საბჯენი თაღი დასავლეთ კედლისა და გრძივი კედლების პილასტრებს ეყრდნობა. დასავლეთ ფასადის სარკმლის თავზე ჯვრის რელიეფური გამოსახულებაა. ფრონტონის წვერზე დგას ეკლესიის ქვაში გამოკვეთილი მაკეტი. სახურავი ორფერდაა, გადახურულია ღარიანი კრამიტით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5, თბ., 1990.

კატეგორია:გორის მუნიციპალიტეტის ტაძრები
ხათუსილი I

**ხათუსილი I** *იგივე* **ლაბარნა II** – ხეთების სამეფოს მეფე. ქვეყანას მართავდა დაახლოებით ძვ. წ. 1650–1620 წწ. ან  ძვ. წ. 1586–1556 ქუსარის მეფე ფუსარუმას შვილიშვილი. როდესაც ხათუსილი სამეფო ტახტზე ავიდა მამამისი ჯერ კიდევ ცოცხალი იყო. გამეფებისას ხათუსილიმ მიიღო სამეფო სახელი ლაბარნა, ხოლო ახალი სამეფო სახელი იმიტომ მიიღო, რომ ქვეყნის დედაქალაქი სტრატეგიული მიზნების გამო გადაიტანა ქუსარადან ხათუსაში. 

## რესურსები ინტერნეტში
* ხათუსილი I-ის ქრონიკა
*ხათუსილი I-ის მეფობა

## სქოლიო
კატეგორია:ხეთების მეფეები
ზეღრმა ბურღვა

[thumb|280პქ|right|[კოლის ზეღრმა ჭაბურღილი, რუსეთი]]
**ზეღრმა ბურღვა** — ჭაბურღილების გაყვანა 6000 მ და მეტ სიღრმეზე. ბურღვის ზღვრულ სიღრმეს განაპირობებს ბურღვის ტექნიკის დონე. მაგ., XX საუკუნის 50-იან წლებში ზეღრმა ჭაბურღილების სიღრმე 5,5-5 კმ იყო. დღემდე ყველაზე ღრმა ჭაბურღილები გაყვანილი იყო ყოფილი სსრკ ტერიტორიასა და აშშ-ში. 

ყოფილ სსრკ-ში ყველაზე ღრმა წერტილი მდებარეობდა კოლის ნახევარკუნძულზე. 1974 წლისათვის აქ სიღრმემ 7600 მ-ს მიაღწია, ხოლო 1983 წლისათვის ნიშნული ადის 12066 მ-მდე. საბოლოოდ მისმა ნიშნულმა შეადგინა 12262 მეტრს (წარმოადგენს მსოფლიოში ყველაზე ღრმა ჭაბურღილს). ასევე ინტენსიური ზეღრმა ბურღვა მიმდინარეობდა აშშ-ში. აქ ნიშნულმა თითქმის 10 კმ-ს მიაღწია. ზეღრმა ბურღვის მიზანია სასარგებლო წიაღისეულის (ნავთობი, აირი და სხვა) მოპოვება, აგრეთვე დედამიწის სითბოსა და ახალი ნივთიერებების გამოყენება, დედამიწის ქერქის გეოლოგიური სტრუქტურის შესწავლა. ზეღრმა ჭაბურღილების გაყვანა დაკავშირებულია მრავალ სიძნელესთან (ჭაბურღილის პირიდან სანგრევამდე საბურღი იარაღისა და ენერგიის ტრანსპორტირების პრობლემა, ჭაბურღილის კედლების საიმედო გამაგრება, ფენის წნევის მართვა და სხვა).

აღსანიშნავია, რომ ზეღრმა ბურღვა არსებითად დაკავშირებულია აგრეთვე დიდ რისკთან, რამეთუ დიდ სიღრმეზე ჩაღწევა იწვევს დედამიწის ქერქის სიღრმიდან ტოქსიკური ნივთიერებების გამოყოფას, შიგა აფეთქებასა და ა.შ. ამიტომ ზეღრმა ბურღვის დიდი ნიშნულების დასაბყრობად საჭიროა განსაკუთრებული ტექნიკური მომზადება და სხვ.

## იხილეთ აგრეთვე
* ბურღვა 

## ლიტერატურა 
კატეგორია:გეოლოგია
Up All Night (Take That-ის სიმღერა)

**Up All Night** — ჯგუფ Take That-ის სინგლი მეხუთე სტუდიური ალბომიდან The Circus. იგი გამოვიდა 2009 წლის 2 მარტს.

სიმღერა სრულდებოდა ჯგუფის საკონცერტო ტურნეს The Circus მსვლელობისას. მისი მუსიკალური ვიდეოს პრემიერა გაიმართა 2009 წლის 27 მარტს. იგი გადაღებულია კროიდონის ერთ-ერთ ქუჩაზე. კლიპში გათამაშებულია წვეულება.

## სიმღერების სია 
; ბრიტანული CD სინგლი
# Up All Night (რადიოს ვერსია) - 3:21
# 84 - 3:19

## სქოლიო 
კატეგორია:2009 წლის სიმღერები
კატეგორია:Take That-ის სიმღერები
კატეგორია:2009 წლის სინგლები
მეკონგი

**მეკონგი** — მსოფლიოს ერთ-ერთი უდიდესი მდინარე. შედის მსოფლიოს 10 უდიდესი მდინარის სიაში. აზიის სიგრძით მე-7 მდინარე. მისი სიგრძე 4 909 კმ-ია ხოლო აუზის ფართობი 795 000 კმ². ყოველწლიურად, ოკეანეში ჩააქვს 475 კმ. კუბი წყალი. 

სათავეს იღებს ტიბეტის პლატოზე, შემდეგ მიედინება ჩინეთის იუნანის პროვინციაში, გადაკვეთს მიანმარს, ლაოსს, ტაილანდს, კამბოჯას და ვიეტნამს. 1995 წელს, ლაოსმა, ტაილანდმა, კამბოჯამ და ვიეტნამმა, მეკონგის რესურსების კოორდინირების მიზნით დააარსეს „მდინარე მეკონგის კომისია“. 1996 წელს, ამ კომისიის პარტნიორები გახდნენ ჩინეთი და მიანმარი. 

მდინარის განსაკუთრებული სეზონური ცვალებადობა, ჭორომები და ჩანჩქერები, მეკონგს სანაოსნოდ საკმაოდ რთულ მდინარედ აქცევს. 

## დინება 
მეკონგი სათავეს იღებს ტიბეტის პლატოზე, *იუნანის სამი პარალელური მდინარის ბუნებრივ ნაკრძალში*. ჩინეთის დატოვების შემდეგ, მიემართება სამხრეთ–აღმოსავლეთით, სადაც წარმოქმნის 100 კმ–ის ბუნებრივ საზღვარს მიანმარსა და ლაოსს შორის, ამის შემდეგ, დინებას აგრძელებს სამხრეთ–დასავლეთით, სადაც ამჯერად მასზე ლაოსისა და ტაილანდის სახელმწიფო საზღვარის 850 კმ მონაკვეთი გადის. ლაოსსში, მეკონგი დედაქალაქ ვიენტიანს გადაკვეთს. კამბოჯაში, მას უერთდება მდინარეები — მანი და საპი, ხოლო შემდეგ დედაქალაქ პნომპენს გადაკვეთს.  ვიეტნამის ცენტრალური ნაწილის გავლის შემდეგ, იტოტება ცხრა განშტოებად და წარმოქმნის მეკონგის დელტას, რის შემდეგაც უერთდება სამხრეთ ჩინეთის ზღვას.  

## აუზი 
მეკონგის აუზი, განაწილებულია ქვემოთ ჩამოთვლილ ქვეყნებში: (კმ²)
*ჩინეთი 165 000
*მიანმარი 24 000
*ლაოსი 202 000
*ტაილანდი 184 000
*კამბოჯა 155 000
*ვიეტნამი 65 000
*სულ 795 000

## რესურსები ინტერნეტში 
*CPWF-Mekong 
*კამბოჯის ეროვნული მეკონგის კომიტეტი 
*ტაილანდის წყლის რესურსების დეპარტამენტი 
*ლაოსის ელექტროსისტემა 
*მეკონგის აუზი 

კატეგორია:ჩინეთის მდინარეები
კატეგორია:მიანმარის მდინარეები
კატეგორია:ლაოსის მდინარეები
კატეგორია:ტაილანდის მდინარეები
კატეგორია:კამბოჯის მდინარეები
კატეგორია:ვიეტნამის მდინარეები
გლადიატორი ასტერიქსი

„**გლადიატორი ასტერიქსი**“ () — რიგით მეოთხე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი -  ალბერ უდერზო. კომიქსი იბეჭდებოდა ჟურნალში *Pilote* (1962, გამოშვებები 126–168), ხოლო ალბომის სახით გამოიცა 1964 წელს, გამომცემლობის Hachette მიერ.

სიუჟეტის მიხედვით, გალებმა უნდა გადაარჩინონ რომაელების მიერ შეპყრობილი თანასოფლელი კაკოფონიქსი.

## რესურსები ინტერნეტში 
* ასტერიქსისადმი მიძღვნილი ოფიციალური საიტი

კატეგორია:ასტერიქსის კომიქსები
კატეგორია:1964 წლის წიგნები
მიხეილ თუმანიშვილი (კინორეჟისორი)

**მიხეილ იოსების ძე თუმანიშვილი** (; დ. 19 ივნისი, 1935, მოსკოვი — გ. 22 დეკემბერი, 2010, იქვე) — ქართული წარმოშობის საბჭოთა და რუსი კინორეჟისორი და მსახიობი.

## ბიოგრაფია 
მიხეილ თუმანიშვილი დაიბადა მოსკოვში. 1957 წელს დაამთავრა შჩუკინის სახელობის თეატრალური სასწავლებლის სამსახიობო ფაკულტეტი. მუშაობდა მსახიობად პუშკინის სახელობის თეატრში. 1963 წელს დაამთავრა თეატრალური ხელოვნების სახელმწიფო ინსტიტუტთან (ГИТИС) არსებული სარეჟისურო კურსების მუსიკალური რეჟისურის განყოფილება. 1963–1966 წლებში იყო კრემლის ყრილობათა სასახლის რეჟისორი, 1964 წლიდან – კონოსტუდია „მოსფილმის“ რეჟისორის ასისტენტი და მეორე რეჟისორი. გარდაიცვალა 2010 წლის 22 დეკემბერს მოსკოვში. 

## ფილმოგრაფია 
### რეჟისურა 
# 1981 — „საპასუხო სვლა“
# 1982 — „შემთხვევა კვადრატში 36-80“
# 1984 — Полоса препятствий
# 1985 — Одиночное плавание
# 1987 — Свободное падение
# 1989 — Авария — дочь мента
# 1992 — Волкодав
# 1993 — Завещание Сталина
# 1995 — Крестоносец
# 1998 — Юкка
# 2000 — Марш Турецкого (სერიალი)
# 2003 — Стилет 2 (სერიალი)
# 2003 — Верёвка из песка (სერიალი)
# 2005 — Тёмный инстинкт
# 2007 — Комната с видом на огни
# 2008 — Второе дыхание
# 2008 — Дорога, ведущая к счастью
# 2010 — Сильная слабая женщина
# 2010 — Сивый мерин

### სამსახიობო 
# 1957 — Ленинградская симфония
# 1961 — Битва в пути — *Щербаков*
# 1961 — Жизнь сначала
# 1962 — Армагеддон
# 1995 — Крестоносец
# 2000 — Марш Турецкого — *Патрик Норд, хоккейный агент из США*

## სქოლიო 
## რესურსები ინტერნეტში 
* 
* ბიოგრაფია საიტზე „Кино — Театр“

კატეგორია:დაბადებული  19 ივნისი
კატეგორია:დაბადებული 1935
კატეგორია:გარდაცვლილი 22 დეკემბერი
კატეგორია:გარდაცვლილი 2010
კატეგორია:მოსკოვში დაბადებულები
კატეგორია:მოსკოვში გარდაცვლილები
კატეგორია:რუსი კინორეჟისორები
კატეგორია:საბჭოთა კინორეჟისორები
კატეგორია:საბჭოთა მსახიობები
კატეგორია:რსფსრ-ის ხელოვნების დამსახურებული მოღვაწეები
კატეგორია:მსახიობები ანბანის მიხედვით
ანაპურნა

**ანაპურნა** (სანსკრ. अन्नपूर्णा) — მწვერვალი ნეპალში, ჰიმალაიზე, ანაპურნის მასივზე. მწვერვალის სიმაღლეა — 8091 მ. ანაპურნა სიმაღლით მსოფლიოში მე-10 ადგილზეა. ის არის პირველი რვაათასიანი მწვერვალი, რომელიც ადამიანმა დაიპყრო. (1950 წლის 3 ივნისს) მიუხედავად ამისა, ანაპურნა წარმოადგენს ყველაზე სახიფათო რვაათასიანს. მასზე ასვლისას ან ჩამოსვლისას დაიღუპა მრავალი ალპინისტი. სიკვდილიანობის კოეფიციენტი 40%-ზე მეტია. რვაათასიანებზე ალპინისტების ასვლების ისტორიაში ყველაზე ნაკლები ასვლა განხორციელდა ანაპურნაზე. 2008 წლის მონაცემებით, სულ დაფიქსირებულია 154 ასვლა და 58 დაღუპული ალპინისტი.

## იხილეთ აგრეთვე
*რვაათასიანები

## რესურსები ინტერნეტში
*ანაპურნა — ცნობები 

კატეგორია:ჰიმალაი
კატეგორია:ნეპალის მთები
უილიამ მორის დეივისი

**უილიამ მორის დეივისი** ( დ. 12 თებერვალი 1850, ფილადელფია — გ. 5 თებერვალი 1934, პასადენა) — ამერიკელი გეოგრაფი და გეოლოგი. გეომორფოლოგიის ერთ-ერთი ფუძემდებელი.

1870 წლიდან მუშაობა დაიწყო არგენტინის მეტეოროლოგიურ ობსერვატორიაში. 1879 წელს დაამთავრა ჰარვარდის უნივერსიტეტი. 1876 წლიდან მუშაობდა იმავე უნივერსიტეტში (1890 წლიდან პროფესორი). ამერიკის გეოგრაფთა ასოციაციის დამაარსებელი (1904) და ამერიკის გეოლოგიური საზოგადოების პრეზიდენტი (1911), მრავალი გეოლოგიური და გეოგრაფიული საზოგადოების, მ.შ. რუსეთის გეოგრაფიული საზოგადოების საპატიო წევრი.

1890-1915 წლებში მუშაობდა აშშ-ის გეოლოგიურ სამსახურში; ჩაატარა გეოლოგიური კვლევითი მუშაობა აშშ-ის სხვადასხვა რაიონსა და სამხრეთ ამერიკის და დასავლეთ ევროპის მრავალ ქვეყანაში. 1903 წელს იმოგზაურა თურქესტანის უდაბნოს რაიონებში. 1890 წელს შეიმუშავა მოძღვრება გეოგრაფიულ ციკლებზე. გამოყო: ნორმალური (მდინარეულ-ეროზიული), მყინვარული, კარსტული, უდაბნოსა და ზღვიური ციკლები. დეივისის შეხედულებამ გეოგრაფიულ ციკლთა შესახებ დიდი როლი ითამაშა გეომორფოლოგიის განვითარებაში. უილიამ მორის დეივისმა შექმნა გეომორფოლოგიური სკოლა და მრავალი ნაშრომი მიუძღვნა ფიზიკურ გეოგრაფიული სწავლების საკითხებს; შეიმუშავა ბლოკდიაგრამებითა და რელიეფის მოდელებით რელიეფის გამოსახვის ახალი ხერხები. ავტორია ტერმინისა პენეპლენი (1889).

## თხზულებები 
* Physical geography, Boston — L., 1899; 
* A journey across Turkestan, Wash., 1905 (Pumpelly's Explorations in Turkestan); Grudzüge der Physiogeographie, 2 Aufl., Bd 1—2, Lpz., 1915—17 (совм. с G. Braun);
* Die erklärende Beschreibung der Landformen deutsch bearb. von A. Rühl, 2 Aufl., Lpz., 1924.

## ლიტერატურა 
* Герасимов И. П., О роли В. М. Дэвиса в развитии современной геоморфологии, "Изв. АН СССР. Серия географическая", 1956, № 1.

## რესურსები ინტერნეტში 
* უილიამ მორის დეივისი — ენციკლოპედია ბრიტანიკა 
* უილიამ მორის დეივისი  
* უილიამ მორის დეივისი  

## სქოლიო
კატეგორია:ამერიკელი გეოგრაფები
კატეგორია:ამერიკელი გეოლოგები
ლედა

**ლედა** () — ბერძნულ მითოლოგიაში: სპარტის მეფე ტინდარეს მეუღლე; კლიტემნესტრასა და კასტორის დედა. მისმა სილამაზემ მოხიბლა ზევსი, რომელიც გედად გადაიქცა და შეეუღლა მას; ამ კავშირის შედეგად ლედამ დადო ორი კვერცხი, რომლიდანაც დაიბადნენ ელენე და დიოსკურები.

მას შემდეგ, რაც სახელგანთქმული გმირი ტინდარეოსი თავისი სამეფოდან, სპარტადან, გააძევა საკუთარმა ძმამ, იგი შეიფარა ეტოლიის მეფე ფესტიოსმა. და არა მარტო შეიფარა, არამედ თავისი უმშვენიერესი ასული ლედა შერთო ცოლად. ერთხელ ზევსმა თვალი ჰკიდა ლედას, რომელიც მდინარე ევროტასის სანაპიროზე სეირნობდა. მოიხიბლა მისი მშვენებით, თეთრ გედად გარდაისახა და თანაეყო. გავიდა დრო და ლედამ კვერცხი დადო, საიდანაც გამოიჩეკნენ ზევსის შვილები: ელენე და პოლიდევკესი, ხოლო ტინდარეოსისგან ლედას ეყოლა კიდევ ორი შვილი – კლიტემნესტრა და კასტორი.

გვიანი მითოსის თანახმად, გედადქცეული ზევსის გამოცხადების შემდეგ ლედამ ორი კვერცხი დადო: ერთი კვერცხიდან გამოიჩეკა ელენე, მეორე კვერცხიდან კი – დიოსკურები — კასტორი და პოლიდევკესი.

არსებობს მითოსის სხვა ვერსიაც, რომელიც გვამცნობს, რომ გედადქცეულ ზევსს არწივი დაედევნა. ზევსმა ქალღმერთი ნემესისი დაინახა და მის მკერდს ამოეფარა, თან თანაეყო. მალე ნემესისმა კვერცხი დადო, ხოლო ეს კვერცხი ჰერმესმა ლედას შეუგორა კალთაში. ამ კვერცხიდან კი მშვენიერი ელენე იშვა.

ეს მითოსი ანტიკური თუ გვიანი ხანის ხელოვანთა უსაყვარლეს სიუჟეტად იქცა.

მის სახელს ატარებს პლანეტა იუპიტერის ერთ-ერთი თანამგზავრი ლედა.

## ლიტერატურა
* 
* 

## რესურსები ინტერენტში
* 
* Warburg Institute Iconographic Database 

კატეგორია:ბერძნული მითოლოგია
ლევანტელები

**ლევანტელები** — პატარ-პატარა ეთნიკური ჯგუფები სირიელებისა და ლიბანელების შემადგენლობაში — შთამომავალნი ევროპელი კოლონისტებისა, რომლებიც გადასახლდნენ სირიისა და ლიბანის სანაპირო რაიონებში ჯვაროსნულ ლაშქრობათა დროს (მე-11—მე-12 სს.-ში) და შეერივნენ ადგილობრივ მოსახლეობას.

## წყარო 
*უცხო სიტყვათა ლექსიკონი

კატეგორია:სირიის ეთნიკური ჯგუფები
კატეგორია:ლიბანის ეთნიკური ჯგუფები
შერეული ეკონომიკა

**შერეული ეკონომიკა** ანუ **სოციალური საბაზრო ეკონომიკა** — ეკონომიკური სისტემა რომელიც მოიცავს სამოქალაქო და სამთავრობო კონტროლს.

არ არსებობს შერეული ეკონომიკის ერთიანი განსაზღვრება, მაგრამ ის უნდა მოიცავდეს: ეკონომიკური თავისუფლების მაღალ ხარისხს (კერძო წარმოების ჩათვლით) შერეულს ცენტრალიზებულ ეკონომიკურ დაგეგმვასთან და სამთავრობო რეგულირებასთან (რომელიც შეიძლება შეიცავდეს ბაზრის რეგულირებას გარემოს დაცვითი ან სოციალური კეთილდღეობის მიზნებიდან გამომდინარე, ანდა სახელმწიფოს წილობრივ მონაწილეობას ზოგიერთ საწარმოო საშუალებებში ნაციონალური ანდა სოციალური ინტერესებიდან გამომდინარე).

## ლიტერატურა 
* Buckwitz, George D. (1991) *America’s Welfare State: From Roosevelt to Reagan.* The Johns Hopkins University Press.
* Buchanan, James M. (1986) *Liberty, Market and State: Political Economy in the 1980s* New York University Press.
* Gross, Kyle B. (1991) The Politics of State Expansion: War, State and Society in Twentieth-Century Britain. New York: Routledge.

კატეგორია:ეკონომიკური იდეოლოგიები
კატეგორია:ეკონომიკის სისტემები
კატეგორია:პოლიტიკური ფილოსოფია
კატეგორია:კაპიტალიზმი
კატეგორია:სოციალ-დემოკრატია
რიუ მურაკამი

**რიუ მურაკამი** (; დ. 19 თებერვალი, 1952, სასებო, იაპონია) — იაპონელი ნოველისტი და კინორეჟისორი. მეტსახელად ეძახიან „იაპონური ლიტერატურის მარადონას“.

## ბიოგრაფია
დაიბადა **რიუნოსკე მურაკამად** (村上龍之助) სასებოში, ნაგასაკი, 1952 წლის 19 თებერვალს. სახელი დაერქვა *რიუნოსკე* ნაკაძატო კაიძანის (1885-1944) თხზულებიდან „დაიბოსაცუტოგე“.

დაამთავრა სწავლების სამი საფეხური სასებოში. სტუდენტობისას, მურაკამი ეხმარებოდა როკ-ჯგუფს, რომელშიც იყო დრამერი. ჯგუფის დაშლის შემდეგ, შევიდა რაგბის კლუბში. მალე რაგბის კლუბიც დატოვა და გადაიყვანეს სკოლის გაზეთის განყოფილებაში. სკოლის პერიოდში, მის კოლეგებთან ერთად სკოლის სახურავზე ბარიკადების მოწყობის გამო, 3 თვით შინაპატიმრობა მიუსაჯეს. ამ პერიოდში, შეხვდა ჰიპი კულტურას, რაც მის დიდ შთაგონებად იქცა.

მურაკამიმ უმაღლესი 1970 წელს დაამთავრა, ამ დროისათვის შექმნა ახალი როკ-ჯგუფი. 1972 წლის ოქტომბერში წავიდა ფუსაში, აშშ-ს ჯარის ბაზასთან ახლოს, სადაც მიიღეს მუსაშიროს ხელოვნების უნივერსიტეტის სკულპტურის პროგრამაში.

## ბიბლიოგრაფია
## ფილმოგრაფია
## სქოლიო
კატეგორია:იაპონელი მწერლები
კატეგორია:იაპონელი კინორეჟისორები
კატეგორია:იაპონელი რომანისტები
კატეგორია:დაბადებული 1952
კატეგორია:აკუტაგავას პრემიის მფლობელები
კატეგორია:მწერლები ანბანის მიხედვით
კატეგორია:ცოცხალი ადამიანები
ხუანხე

მინი|300პქ|ხუანხე ქალაქ ლანცუსთან
**ხუანხე**, *იგივე* **ყვითელი მდინარე** () — მსოფლიოს ერთ-ერთი უდიდესი მდინარე. სიგრძით მეორეა ჩინეთში და მეშვიდე მსოფლიოში. სიგრძე შეადგენს 5,464 კმ-ს. სათავეს იღებს დასავლეთ ჩინეთში, ცინხაის პროვინციაში, ბაიან-ჰარის მთებში. ამის შემდეგ, გადაკვეთს ჩინეთის 9 პროვინციას და ჩაედინება ბოჰაის ზღვაში. ხუანხეს აუზი აღმოსავლეთიდან დასავლეთისაკენ გადაჭიმულია 1900 კმ-ზე, ჩრდილოეთიდან სამხრეთისაკენ 1100 კმ-ზე, ხოლო ფართობი შეადგენს 742,443 კმ²-ს. 

ხუანხეს ჩინური ცივილიზაციის აკვანს უწოდებენ, რადგან სწორედ მის აუზში ჩაისახა ადრეული ჩინეთის ისტორიაში ყველაზე აყვავებული - ჩრდილოეთ ჩინური ცივილიზაცია. 

## რესურსები ინტერნეტში 
* ხუანხეს შენარჩუნების კომისია 
* ყვითელი მდინარე 
* ხუანხეს დელტა
* მოხსენება საერთაშორისო მდინარეებზე

კატეგორია:ჩინეთის მდინარეები
Greatest Day (Take That-ის სიმღერა)

**Greatest Day** — ჯგუფ Take That-ის პირველი სინგლი მეხუთე სტუდიური ალბომიდან The Circus. იგი გამოვიდა 2008 წლის 24 ნოემბერს. სიმღერა დაიწერა ჯგუფის მიერ. მისი პროდიუსერია ჯონ შენქსი.

კომპოზიცია იწერებოდა სტუდიაში Sarm West, ნოტინგ ჰილში. მისი ხმის მიქსი შედგა ლოს ანჯელესში, ჯიმ ჰენსონის სტუდიაში. სიმღერის პირველი საკონცერტო შესრულება შედგა 2008 წლის 6 ნოემბერს MTV ევროპის მუსიკალური დაჯილდოების ფარგლებში. 2008 წლის 14 ნოემბერს Take That გამოვიდა BBC-ს ეთერში და კვლავ შეასრულა იგი, რასაც დაემატა მათი მხრიდან საქველმოქმედო ფონდ Children in Need-ისათვის 250.000 ფუნტის გადაცემა.

ბრიტანეთში გაიყიდა სინგლის 355.000 ასლი. მას მიენიჭა ვერცხლის სტატუსი.

## სიმღერების სია 
; ბრიტანეთი
# Greatest Day (რადიოს მიქსი) - 4:01
# Sleepwalking - 3:07

; გერმანია
# Greatest Day (რადიოს მიქსი) - 4:01
# Sleepwalking - 3:07
# Here - 3:41
# Greatest Day (ვიდეო) - 4:01

## სქოლიო 
კატეგორია:2008 წლის სიმღერები
კატეგორია:Take That-ის სიმღერები
კატეგორია:2008 წლის სინგლები
ნანგა-პარბატი

**ნანგა-პარბატი** (ურდ. ننگا پربت) — მწვერვალი პაკისტანში, ჩრდილო-დასავლეთ ჰიმალაიში. მისი სიმაღლეა 8126 მ. სიმაღლით მსოფლიოში მე-9 ადგილზეა. მას სხვანაირად „მკვლელ მთასაც“ ეძახიან, რამდენადაც 1990 წლამდე არსებული მონაცემებით ალპინისტების სიკვდილინობის კოეფიციენტი შეადგენდა 77%-ს. წარმოადგენს ყველაზე დასავლეთით მდებარე რვაათასიანს.

## იხილეთ აგრეთვე 
* რვაათასიანები

## რესურსები ინტერნეტში 
* ნანგა-პარბატი პიკვეაზე 
* ნანგა-პარბატი სამიტპოსტზე

კატეგორია:ჰიმალაი
კატეგორია:პაკისტანის მთები
ალპინისტი

**ალპინისტი** — ადამიანი, რომელიც დაკავებულია ალპინიზმით. ალპინისტი საჭიროებს სპეციალური უნარ-ჩვევების გამომუშავებას. რამდენადაც ალპინიზმი წარმოადგენს ადამიანის სიცოცხლისათვის ერთ-ერთ სახიფათო სპორტის სახეობას. განსაკუთრებით მაღალი რისკის ქვეშ არიან ის ალპინისტები, რომლებიც იპყრობენ მსოფლიოს უმაღლეს მწვერვალებს. აქ განსაკუთრებით რთულ კლიმატურ პირობებთან ერთად დამატებით წინაღობას წარმოადგენს გაიშვიათებული ჰაერი და ჟანგბადის ნაკლებობა.

## ცნობილი ალპინისტები
* მიხეილ ხერგიანი
* გრიგოლ (გრიშა) გულბანი